Kære dommerformænd m.fl.

På formandsmødet på Teams blev der af flere med henvisning til DBU’s egen hjemmeside gjort opmærksom på, at DBU opkræver 269,10 dkr for en kamp, mens vi med henvisning til skatteloftet kun godtgøres med 250 kroner.

Jeg har derfor undersøgt det nøje endnu engang. Hos DBU og i DIF.

 Man må medgive, at formuleringen på DBU-siden er uklar, men det er heldigvis sådan, at der ikke opkræves mere end det, som skatteloftet foreskriver.

Fremgangsmåden er aftalt i udmøntningsnotatet til 21-punkt planen for netop at tage højde for den situation, vi er i.

Bilag 1 (appendix nedenfor) i udmøntningsnotat beskriver indeksregulering af omkostningsgodtgørelsen.

Eksempel fra år 4 i skemaet med stilstand illustrerer, hvor vi er nu.

Vi har nået loft på kr. 250 for en 11:11 kamp. Jf. aftalen slår stigninger ikke igennem før SKAT hæver skatteloftet. Når det sker, vil omkostningsgodtgørelsen være kr. 269,10 (2024)

Udviklingen i indekset har været positiv, og der tillægges 1% til satsen for omkostningsgodtgørelse, men stigningen slår ikke igennem før SKAT hæver skatteloftet. Sammenlagt skal der nu reguleres for fire år, når SKAT hæver skatteloftet .

Vi kæmper i DFU stadig for en godtgørelse på 300 dkr. pr kamp. Over for politikere og skatteråd.

Tak for at rejse spørgsmålet endnu engang – det er vigtigt, at vi får fulgt op på ting, når der er tvivl.

Mange hilsener

Jens Rohde

Formand for DFU

Jeg har vedhæftet link og bilag om takster nedenstående.

Nedenstående linker til nyhed om regulering af omkostningsgodtgørelsen for 2024

[Omkostningsgodtgørelse for dommere, udviklere og vejledere i 2024 (dbusjaelland.dk)](https://www.dbusjaelland.dk/nyheder/2023/december/omkostningsgodtgoerelse-for-dommere-udviklere-og-vejledere-i-2024/)

Hvis vi ikke havde nået skatteloftet, ville beløbet for en 11:11 kamp være kr. 269,10 i 2024. Loftet er kr. 250 for en 11:11 kamp, og det er det beløb, som DBUs Lokalunioner opkræver klubberne + et dommerpåsætningsgebyr som er betaling til lokalunionen for at udføre påsætningen for klubberne. Påsætningsgebyret er forskelligt fra Lokalunion til Lokalunion.

**Appendix**

**Bilag 1:**

Satsen for omkostningsgodtgørelsen vil i 2014 være 218 kr. jf. 21-punkts erklæringen. Fra 2015 indeks reguleres denne jf. 21-punkts erklæringen. Hvis denne regulering på et tidspunkt bevirker, at det gældende skatteloft nås, står satsen stille, indtil SKAT eventuelt måtte i ændre loftet. Når SKAT ændrer loftet, indeksreguleres satsen for omkostningsgodtgørelsen pr år, der har været stilstand. Ved negativ udvikling i indekset sættes satsen for omkostningsgodtgørelse ikke ned, men reguleringssatsen for det pågældende år sættes til 0. Hvis den negative udvikling i indekset opstår i en periode, hvor skatteloftet har bevirket, at satsen for omkostningsgodtgørelse står stille, beregnes satsen for omkostningsgodtgørelse ikke til at være negativ for det pågældende år, men sættes til 0. Skulle udviklingen i indekset være positiv i år 2 efter at have været negativ i år 1. Slår hele den positive udvikling igennem i beregningen for år 2, udviklingen i år 1 modregnes således ikke.

Ovenstående kan illustreres med følgende fiktive model for år uden stilstand på grund af skatteloftet:

|  |  |  |  |  |
| --- | --- | --- | --- | --- |
| Udvikling                            i indekset | År 1 | År 2 | År 3 | År 4 |
| Udvikling i % | + 1% | +2 % | 0 | +1% |
| Kommentar | Udviklingen i indekset har været positiv, og der tillægges 1% til satsen for omkostningsgodtgørelse | Udviklingen i indekset har været positiv, og der tillægges 2% til satsen for omkostningsgodtgørelse | Udviklingen i indekset har været 0 eller negativ, og reguleringen sættes derfor til 0 i satsen for omkostningsgodtgørelse | Udviklingen i indekset har været positiv, og satsen udregnes efter beløbet i år 3 og reguleres med 1% |

Ovenstående kan illustreres med følgende fiktive model for år med stilstand på grund af skatteloftet:

|  |  |  |  |  |
| --- | --- | --- | --- | --- |
| Udvikling                            i indekset | År 1 | År 2 | År 3 | År 4 |
| Udvikling i % | +1% | +2% | 0 | +1 |
| Kommentar | Udviklingen i indekset har været positiv, og der tillægges 1% til satsen for omkostningsgodtgørelse, men stigningen slår ikke igennem før SKAT hæver skatteloftet | Udviklingen i indekset har væ-  ret positiv, og der tillægges 2% til satsen for omkostningsgodtgørelse, men stigningen slår ikke igennem før SKAT hæver skatteloftet. Sammenlagt skal der nu reguleres for to år | Udviklingen i indekset har været negativ, men der reguleres ikke negativt i satsen for omkostningsgodtgørelse, men satsen for omkostningsgodtgørelse forbliver den samme, som i år 2. Stigningen for perioden på de tre år slår først igennem, når SKAT hæver  skatteloftet | Udviklingen i indekset har været positiv, og der tillægges 1% til satsen for omkostningsgodtgørelse, men stigningen slår ikke igennem før SKAT hæver skatteloftet. Sammenlagt skal der nu reguleres for fire år, når SKAT hæver skatteloftet |